Raisa Räisäsen katoamistapaus
Raisa Maria Räisänen (s. 10. maaliskuuta 1983 Tampere) oli 16-vuotias tyttö, joka katosi Tampereen keskustassa lauantaina 16. lokakuuta 1999. Vuosia jatkuneesta poliisitutkinnasta huolimatta katoamistapaus ei ole selvinnyt. Räisänen julistettiin kuolleeksi 15. lokakuuta 2007, ja hänen kuolinpäiväkseen merkittiin 16. lokakuuta 2004, jolloin katoamisesta oli kulunut päivälleen viisi vuotta.
Raisa Räisäsen katoamistapaus
Marraskuussa 2017 poliisi tutki katoamista tappona. Tapaus vanhenee siten 20 vuodessa eli vuonna 2019. Tutkinnanjohtaja Paavo Tuomisen mukaan rikosnimike todennäköisesti muutetaan murhaksi määräajan umpeutuessa.